નવસારીમાં શાંતિ જળવાય રહે અને કોઈપણ જાનમાલને નુકસાન નહીં થાય તે માટે આજે 25મી જાન્યુઆરીએ રિલિઝ થઈ રહેલી પદમાવત ફિલ્મ નવસારી જિલ્લામાં રિલિઝ નહીં થાય. દેશભરમાં આ ફિલ્મને લઈને ભારે વિવાદ સર્જાયો છે. નવસારીમાં રવિવારના રોજ પદ્માવત ફિલ્મને લઇ હાઇવે પર ચક્કાજામ કરવામાં આવ્યો હતો. રાણી પદમાવતીના પાત્ર સાથે અને ઈતિહાસ સાથે છેડછાડ કરીને આ ફિલ્મ રિલિઝ કરવામા આવી હોવાનો આક્ષેપ કરણી સેનાએ કર્યો છે અને ચોમેરથી તેનો વિરોધ કરી આ ફિલ્મ સામે દેખાવો શરૂ કર્યા હતા.